Na temelju članka 72. stavka 1. Zakona o komunalnom gospodarstvu (“NN” br. 68/18, 110/18, 32/20, 145/24) i članka 30. Statuta Općine Nova Kapela („Službeni vjesnik Brodsko-posavske županije“ br. 4/14 i „Službene novine Općine Nova Kapela“ br. 28/18, 32/18, 2/20, 4/21), Općinsko vijeće Općine Nova Kapela, na 4. sjednici održanoj 17. prosinca 2025.godine, donijelo je
P R O G R A M 

održavanja komunalne infrastukture 

na području općine Nova Kapela za 2026. godinu
Članak 1.

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja.

Programom održavanja komunalne infrastrukture utvrđuje se:

· opis i opseg poslova održavanja komunalne infrastrukture s procjenom pojedinih troškova, po djelatnostima;

· iskaz financijskih sredstava potrebnih za ostvarivanje programa, s naznakom izvora financiranja.

Članak 2.


Programom održavanja komunalne infrastrukture određuje se održavanja komunalne infrastrukture na području općine Nova Kapela u 2026. godini za komunalne djelatnosti:

1. Održavanje nerazvrstanih cesta i puteva
2. Održavanje javnih prometnih površina na kojima nije dopušten promet motornim vozilima

3. Održavanje građevina javne odvodnje oborinskih voda
4. Održavanje javnih zelenih površina

5. Održavanje građevina i uređaja javne namjene

6. Održavanje groblja i mrtvačnica

7. Održavanje čistoće javnih površina

8. Održavanje javne rasvjete

Članak 3.

Na području općine Nova Kapela u 2026. godini održavanje komunalne infrastrukture iz članka 2. ovog Programa obuhvaća:
1. Održavanje nerazvrstanih cesta i puteva

Nerazvrstane ceste su ceste koje se koriste za promet vozilima i koje svatko može slobodno koristiti na načina i pod uvjetima određenim Zakonom i drugim propisima, a koje nisu razvrstane kao javne ceste u smislu Zakona kojim se uređuju ceste.


Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Održavanje nerazvrstanih cesta i puteva obavlja se sukladno iskazanim potrebama i stanju cesta i puteva, kako slijedi:
	1. Održavanje nerazvrstanih cesta i puteva
	Plan 2025

	- usluge održavanja nerazvrstanih cesta i puteva, dužine 50 km
- zimsko održavanje nerazvrstanih cesta (čišćenje snijega i leda), dužine 17 km
- pojačano održavanje nerazvrstanih cesta, dužine 700 m
	65.818,00
4.000,00
32.000,00

	UKUPNO:
	101.818,00

	Izvori financiranja: komunalna naknada = 5.511,00 €, pomoći iz drugih proračuna = 65.382,00 €, prihod od prodaje poljoprivrednog zemljišta = 22.573,00 €, opći prihodi i primici = 8.352,00 €.
	


2. Održavanje javnih prometnih površina na kojima nije dopušten promet motornim vozilima


Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

Pod održavanjem javnih prometnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost, sukladno iskazanim potrebama i stanju istih, kako slijedi:
	2. Održavanje javnih prometnih površina na kojima nije dopušten promet motornim vozilima
	Plan 2025

	- materijali i dijelovi za održavanje javnih prometnih površina

- usluge tekućeg održavanja javnih prometnih površina, površine 500 m2

- radovi na održavanju javnih prometnih površina, površine 330 m2
	2.746,00
7.254,00
20.000,00

	UKUPNO:
	30.000,00

	Izvor financiranja: opći prihodi i primici = 1.451,00 €, komunalna naknada = 5.825,00 €, naknada za koncesije = 14.508 €, grobna naknada = 8.216,00 €.
	


3. Održavanje građevina javne odvodnje oborinskih voda


Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugim otpadnih voda.


Održavanje građevina javne odvodnje oborinskih voda obavlja se sukladno iskazanim potrebama i stanju građevina javne odvodnje, kako slijedi:

	3. Održavanje građevina javne odvodnje oborinskih voda
	Plan 2025

	- usluge održavanja građevina javne odvodnje oborinskih voda-cestovna kanalska mreža, dužine 10 km
	32.000,00

	UKUPNO:
	32.000,00

	Izvor financiranja: pomoći iz drugih proračuna = 32.000,00 €
	


4. Održavanje javnih zelenih površina


Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste, ulice i sl.


Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina. Održavanje javnih zelenih površina vrši se sukladno stanju javnih površina tokom cijele godine.
	4. Održavanje javnih zelenih površina
	Plan 2025

	- održavanje – košnja javnih zelenih površina, površine 45.000 m2
- materijali i dijelovi za održavanje javnih zelenih površina

- usluge tekućeg održavanja javnih zelenih površina, površine 200 m2
	4.645,00
11.282,00

14.073,00

	UKUPNO:
	30.000,00

	Izvor financiranja: komunalna naknada = 17.588,00 €, grobna naknada = 12.412,00 €
	


5. Održavanje građevina i uređaja javne namjene


Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.


Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta, sukladno potrebama i stanju istih, kako slijedi:
	5. Održavanje građevina i uređaja javne namjene
	Plan 2025

	- materijali i dijelovi za održavanje građevina i uređaja javne namjene
- usluge tekućeg održavanja građevina i uređaja javne namjene, površine 80 m2
- priključak vidikovca na elektroenergetsku mrežu
	3.985,00
6.015,00

50.000,00

	UKUPNO:
	60.000,00

	Izvor financiranja: opći prihodi i primici = 50.000,00 €, komunalna naknada = 3.985,00 €, naknada za koncesije = 6.015,00 €.
	


6. Održavanje groblja i mrtvačnica


Groblja su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih, pješačke staze te uređaji, predmeti i oprema na površinama groblja, sukladno posebnim propisima o grobljima.


Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja. Održavanje groblja i mrtvačnica vrši se sukladno potrebama i stanju istih, kako slijedi:
	6. Održavanje groblja i mrtvačnica
	Plan 2025

	- održavanje – košnja groblja, površine 44.753 m2
- materijali i dijelovi za održavanje groblja i mrtvačnica

- usluge tekućeg održavanja groblja i mrtvačnica, površine 120 m2
	1.000,00
1.000,00
8.000,00

	UKUPNO:
	10.000,00

	Izvor financiranja: komunalna naknada = 5.462,00 €, grobna naknada = 4.538,00 €.
	


7. Održavanje čistoće javnih površina

            Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

             Održavanje čistoće javnih površina obavlja se sukladno potrebama i stanju javnih površina.

	7. Održavanje čistoće javnih površina
	Plan 2025

	- materijali i dijelovi za održavanje čistoće javnih površina
	3.000,00

	UKUPNO:
	3.000,00

	Izvor financiranja: grobna naknada = 3.000,00 €
	


8. Održavanje javne rasvjete


Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dozvoljen promet motornim vozilima, javnih cesta koje prolaze kroz naselja, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.


Pod održavanjem javne rasvjete podrazumijeva se upravljanje i održavanje instalacije javne rasvjete, uključujući podmirivanje troškova električne energije za rasvjetljavanje površina javne namjene. Održavanja javne rasvjete vrši se sukladno iskazanim potrebama i stanju rasvjetnih tijela, kako slijedi:
	8. Održavanje  javne rasvjete
	Plan 2025

	- utrošak električne energije za javnu rasvjetu, 27 OMM
	35.000,00

	- usluge održavanja javne rasvjete - zamjena svjetiljki i rasvjetnih tijela, 100 kom
	30.000,00

	UKUPNO:
	65.000,00

	Izvor financiranja: komunalna naknada = 30.000,00 €, pomoći iz drugih proračuna = 35.000,00 €
	


Financijska sredstva potrebna za ostvarivanje Programa prikazana su u tablici:
	Održavanje komunalne infrastrukture:
	Iznos (EUR)

	1. Održavanje nerazvrstanih cesta i puteva
	101.818,00

	2. Održavanje javnih prometnih površina na kojima nije dopušten promet motornim vozilima
	30.000,00

	3. Održavanje građevina javne odvodnje oborinskih voda
	32.000,00

	4. Održavanje javnih zelenih površina
	30.000,00

	5. Održavanje građevina i uređaja javne namjene
	60.000,00

	6. Održavanje groblja i mrtvačnica
	10.000,00

	7. Održavanje čistoće javnih površina
	3.000,00

	8. Održavanje  javne rasvjete
	65.000,00

	UKUPNO: 
	331.818,00


Članak 4.

Izvori financiranja za Program održavanja komunalne infrastrukture su:

	Oznaka
	Izvor financiranja
	Iznos (EUR)

	1.
	Komunalna naknada
	68.371,00

	2.
	Pomoći iz drugih proračuna
	132.382,00

	3.
	Prihod od prodaje poljoprivrednog zemljišta
	22.573,00

	4.
	opći prihodi i primici
	59.803,00

	5.
	Naknada za koncesije
	20.523,00

	6.
	Grobna naknada
	28.166,00

	
	UKUPNO:
	331.818,00


Članak 5.


Program održavanja komunalne infrastrukture za 2026. godinu primjenjuje se od 01.01.2026. godine, a objavit će se u „Službenim novinama Općine Nova Kapela“.

          Predsjednik Općinskog vijeća  
                 



                      Branko Cindrić
